เนื่องจากท้องเสียเมื่อคืนวันเสาร์ค่ะ แล้วก็ปวดท้องข้างซ้ายมาเรื่อยๆตั้งแต่ท้องเสีย ปวดบริเวณท้องน้อยด้านซ้ายค่ะ อาการนี้เกี่ยวกับท้องเสียมั้ยคะคุณ
สวัสดีค่ะ monyอาการท้องเสีย และปวดท้องน้อยนั้น อาจจะมีสาเหตุมาจาก การมีลำไส้อักเสบหรือติดเชื้อจากการรับประทานอาหารที่ไม่สุกสะอาด กรณีเป็นเฉียบพลันมาภายในไม่เกิน 1 สัปดาห์ หรือการมีลำไส้แปรปรวน ซึ่งมักเป็นมาเรื้อรังกว่า ผลข้างเคียงจากการใช้ยา หรือการไม่สามารถย่อยอาหารบางชนิดได้ เป็นต้นส่วนใหญ่มักมีสาเหตุมาจากการติดเชือของลำไส้แบบเฉียบพลัน ซึ่งอาจทำให้มีอาการปวดท้องแบบบิดๆ ร่วมกับถ่ายเหลว คลื่นไส้ อาเจียน มีไข้ได้ดังนั้นอาจจะเป็นจากเรื่องเดียวกันได้อยู่ แนะนำการดื่มน้ำมากๆ อาจผสมเกลือแร่จิบในน้ำ รับประทานอาหารอ่อนๆและสุกสะอาด กินยาแก้ปวดบิดท้องได้ควรไปพบแพทย์หากปวดมากขึ้นเรื่อยๆ กินยาแล้วไม่ทุเลา มีไข้สูง หรือถ่ายเหลวมากจนอ่อนเพลีย ดื่มน้ำตามเข้าไปไม่ทัน เพราะอาจต้องได้รับสารน้ำทางหลอดเลือดร่วมด้วย